b'\n_START_ARTICLE_\nMike Burton\n_START_PARAGRAPH_\nMichael \xe2\x80\x9dMike\xe2\x80\x9d Jay Burton (s. 3. kes\xc3\xa4kuuta 1947 Des Moines) on yhdysvaltalainen uimari ja olympiavoittaja._NEWLINE_Mike Burton on kolminkertainen olympiavoittaja. H\xc3\xa4n voitti Mexico Cityn kisoissa 1968 400 metrin ja 1\xc2\xa0500 metrin vapaauintimatkat (j\xc3\xa4lkimm\xc3\xa4isen 18,4 sekunnin erolla). Seuraavissa kisoissa 1972 h\xc3\xa4n uusi 1\xc2\xa0500 metrin voittonsa. 1960-luvulla h\xc3\xa4n hallitsi erityisesti 1\xc2\xa0500 metrin vapaauintia: Burton paransi matkan maailmanenn\xc3\xa4tyst\xc3\xa4 syyskuusta 1960 elokuuhun 1969 nelj\xc3\xa4 kertaa 16.41,6:sta 16.08,5:een. Samoin h\xc3\xa4n teki kaksi 800 metrin maailmanenn\xc3\xa4tyst\xc3\xa4. Viimeisen ME:ns\xc3\xa4 h\xc3\xa4n teki M\xc3\xbcnchenin olympiafinaalissa 1\xc2\xa0500 metrill\xc3\xa4._NEWLINE_Burton oli ensimm\xc3\xa4inen kahdesti 1\xc2\xa0500 metrin matkan olympialaisissa voittanut uimari. H\xc3\xa4n oli my\xc3\xb6s ensimm\xc3\xa4inen joka ui 1\xc2\xa0650 jaardia alle 16 minuutin ja 800 metri\xc3\xa4 alle 8\xc2\xbd minuutin. Pan-Amerikan kisoissa h\xc3\xa4n voitti yhden kullan, kansallisia mestaruuksia Burton otti 10.'